টস হেরে ব্যাট করতে নেমে নিয়মিত বিরতিতে উইকেট হারায় ভারত। ১২ রানেই রান আউটে কাটা পড়েন স্মৃতি মান্দানা (৭)। ২৬ রানের মাথায় দীপ্তি শর্মাকে বোল্ড করে ভারতকে চাপে ফেলে দেন জাহানারা আলম। ২৮ রানের মাথায় অভিজ্ঞ মিতালি রাজকে খাতিজাতুল কুবরা ফারজানা হকের ক্যাচ বানিয়ে আউট করলে বিপর্যয়ে পড়ে ভারত। ৩২ রানে যেতেই ৪ উইকেট হারিয়ে বসে ভারত। এ সময় অঞ্জু পাতিল ফিল্ডিংয়ে বাধা দেওয়ায় আউট হয়ে যান। পঞ্চম উইকেটে কিছুটা বিপর্যয় কাটানোর চেষ্টা করেন অধিনায়ক হারমানপ্রিত কাউর ও কৃষ্ণ ভেদা কৃষ্ণমূর্তি।